AfriForum stel Zeerust Veiligheidnetwerk bekendDie burgerregte-organisasie AfriForum gaan Woensdagaand ŉ openbare vergadering in Zeerust hou waar die organisasie ŉ veiligheidsnetwerk van stapel sal stuur. Dit volg ná die afgelope twee weke se gewelddadige aanvalle waarin een persoon dood is. Volgens AfriForum versuim die staat sy plig om burgers van Suid-Afrika te beskerm. AfriForum meen dat landsburgers self na hulle veiligheid moet begin omsien. “AfriForum sal gemeenskappe nou bystaan waar die staat versuim om veiligheidsmaatreëls vir gemeenskappe in werking te stel en op ŉ doeltreffende wyse mense te beskerm,” het Ian Cameron, AfriForum se organiseerder in Noordwes gesê. Die geleentheid begin 18:00 by Hoërskool Zeerust. Lees ook: Twee aanvalle in twee dae in Zeerust Oud-skoolhoof van Zeerust vermoor